b"\n_START_ARTICLE_\nGeorgy Agzamov\n_START_SECTION_\nResultats destacats en competici\xc3\xb3\n_START_PARAGRAPH_\nEl 1966, a 12 anys d'edat, fou campi\xc3\xb3 local de la seva ciutat, Almalyk (Olmaliq) a la prov\xc3\xadncia de Taixkent, a l'Uzbekistan central. El 1971, fou 2n al campionat j\xc3\xbanior de l'URSS, celebrat a Riga._NEWLINE_El 1973 particip\xc3\xa0 per primer cop al campionat de l'Uzbekistan, una competici\xc3\xb3 que va guanyar dos cops, el 1976 (empatat amb el GM Valery Loginov) i el 1981._NEWLINE_Entre els seus resultats en torneigs destaquen un primer lloc a Belgrad 1982; 1r a Vr\xc5\xa1ac 1983; 1r a Sotxi 1984; 1r a Taixkent 1984 (Memorial Txigorin); 1r a Bogot\xc3\xa1 1984; 2n a Potsdam 1985, i 1r a Calcuta 1986._NEWLINE_El 1986, despr\xc3\xa9s d'haver acabat de jugar un torneig a Sevastopol, a Crimea, va morir d'accident, quan estava fent senderisme, i va caure per un barranc, on va quedar atrapat entre dues roques. D'altres excursionistes van sentir els seus crits d'auxili, per\xc3\xb2 estava massa avall, i quan varen arribar els equips de rescat, ja era massa tard."